Komisjoni määrus (EMÜ) nr 396/92,

18. veebruar 1992,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3694/91, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 18. veebruar 1992

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 350, 19.12.1991, lk 17.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

| |

(1) | (2) | (3) |

1. | Multipleksersüsteem keskseadmena, mis koosneb kolmest trafoga varustatud trükklülitusest, diskreet- ja hübriidkomponentidest ning mitmest allseadmest. Multiplekserseadme abil saab samaaegselt ühe ja sama kaabli kaudu edastada mitut eri signaali. See süsteem, mida kasutatakse tsiviilõhusõidukites reisijatele teabe ja meelelahutuse pakkumiseks, võimaldab igal reisijal kuulata läbi kõrvaklappide valitud kanaleid. | 85178190 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8517, 851781 ja 85178190 sõnastusega. |

2. | Oma korpuses paiknev elektroonne multiplekserseade, mis võimaldab mitut ühendust arvutivõrgu eri ühenduspunktide vahel. See digitaaltehnoloogiat kasutav seade kontsentreerib andmeid ja ühendab mitu andmevoogu üheks andmevooks, mille ta edastab liini kaudu. Ühelt liinilt vastuvõetud signaalid edastatakse mitmele väljundliinile. | 85178200 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8517 ja 85178200 sõnastusega. |

3. | Ühesilindrilise neljataktilise bensiinimootoriga (silindrimaht 400 cm3) sõiduk (pikkus 180 cm, laius 87 cm, kõrgus 100 cm), mis koosneb peamiselt 400 kilogrammise nimikoormusega tugevdatud punkrist ning on varustatud käsitsi käivitatava väljalaskeseadme, juhtimisseadmestiku ja kummiroomikutega. Sõiduki tühimass on 250 kg, suurim kiirus 6,8 km/h ja võimsus 5,37 kW. Sõidukil on kolm käiku ja tagasikäik. Sõiduk on peamiselt ette nähtud ehitusplatsidel pinnase, liiva jms transportimiseks ja kaadamiseks. | 87041019 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8704, 870410 ja 87041019 sõnastusega. Disainilahenduse, eeskätt punkri ja kummiroomikute olemasolu ja sellest tuleneva kasutuskoha tõttu ei saa seda sõidukit klassifitseerida CN-koodi 8709 alla. |

4. | Uus ühesilindrilise neljataktilise bensiinimootoriga (silindrimaht 400 cm3) sõiduk (pikkus 255 cm, laius 108 cm, kõrgus 128 cm), mis koosneb peamiselt hüdraulilise väljalaskeseadmega tugevdatud punkrist, mille nimikoormus on 800 kg ning mille tagaosa ja kumbki külg on avatavad. Sõidukil on juhtimisseadmestikuga varustatud avatud juhikabiin ja kummiroomikud. Sõiduki suurim kiirus on 8,7 km/h ja võimsus 7,46 kW. Sõidukil on neli käiku ja tagasikäik. Ta on peamiselt ette nähtud ehitusplatsidel pinnase, liiva jms transportimiseks ja kaadamiseks. | 87043191 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8704, 870431 ja 87043191 sõnastusega. Disainilahenduse, eeskätt väljalaskeseadmega punkri ja kummiroomikute olemasolu ja sellest tuleneva kasutuskoha tõttu ei saa seda sõidukit klassifitseerida rubriiki 8709. Väljalaskeseadmega punkri universaalsuse ja keerulise konstruktsiooni tõttu ei saa seda toodet pidada CN-koodi 870410 alla kuuluvaks kalluriks. |

5. | Autonoomne süsteem, mille abil operaator saab ekraanile tekitada kahe- või kolmemõõtmelisi kujutisi. Süsteemil ei ole muid ülesandeid ja seda ei saa programmeerida muuks kui ainult arvutigraafikaks. Süsteem koosneb järgmistest osadest: protsessor, sh mikroprotsessor, graafikaprotsessor ja erimälu,juhtimisseadmestik, sh klaviatuur, hiir, funktsiooniklahvid ja graafikalaud,vaateekraan ("stereoekraan"). | 90171090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkusega 4, grupi 84 märkuse 5B, grupi 90 märkusega 3 ning CN-koodide 9017, 901710 ja 90171090 sõnastusega. Toodet ei saa klassifitseerida CN-koodi 8471 alla, sest see täidab "eriülesannet" grupi 84 märkuse 5B tähenduses. |

--------------------------------------------------